
Приложение №4
Д О Г О В О Р
/проект/
Днес,………….2022 г., в гр. София, област София-град се сключи този договор между:
 ФОНДАЦИЯ  „ЗДРАВЕ И СОЦИАЛНО РАЗВИТИЕ“ със седалище и адрес на управление: гр. София, ул. „Царибродска”№ 70 офис 5 , БУЛСТАТ 121687933, представляван от  Силвия Василева – Зам.-председател, наричана за краткост „БЕНЕФИЦИЕНТ - ВЪЗЛОЖИТЕЛ“,
 от една страна и от друга страна: 
………………………………………......................................................................, регистрирано с решение по фирмено дело №……………/.......................г, по описа на Окръжен съд ………….................……, със седалище и адрес на управление:............................................................................................., ЕИК/БУЛСТАТ представлявано от…………………………................................................................................., наричан за краткост „ИЗПЪЛНИТЕЛ“, за следното : 

І. ПРЕДМЕТ НА ДОГОВОРА 
Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни поръчка с предмет: „Предоставяне на логистична подкрепа, хотелско настаняване, изхранване, транспорт, мед. застраховка и „Социална програма“ на участници, при организиране на Младежки лагери, в рамките на дейност по проект „Един подход-много решения. Модел за Интегрирано развитие (МИР) в гр. Самоков“, по програма „Местно развитие, намаляване на бедността и подобрено включване на уязвимите групи“, финансирана от Финансовия механизъм на Европейското икономическо пространство 2014-2021г., съгласно изискванията на ВЪЗЛОЖИТЕЛЯ – Техническа спецификация на поръчката (Приложение 1) и спрямо оферта вх. № ............................ (Приложение 2), CPV код - 55110000-4Услуги по хотелско настаняване, 55300000-3Услуги на ресторанти, столове и заведения за приготвяне и доставяне на храна, 63500000-4 - Услуги на туроператори и на туристически агенции; спомагателни туристически услуги, 63512000-1 - Продажба на пътнически билети, резервации за настаняване и туристически пакети, 63515000-2 - Услуги, свързани с пътувания, 63516000-9 - Услуги по управление на пътувания, неразделни части от настоящия договор.
II. ЦЕНИ И УСЛОВИЯ НА ПЛАЩАНЕ 
Чл.2. (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ общата максимална цена за
Младежки лагери в размер до………............ (….............................…словом) лева без ДДС лева и ………............ (….............................…словом) с включен ДДС формирана от единични цени посочени в оферта на кандидата, неразделна част от настоящия договор.
(2)  Указаните в публичната обява и в техническата спецификация бройки обучавани лица са прогнозни. Крайната цена за изпълнението на дейностите се определя на база на уточнените ползвани бройки при изпълнение на отделните дейности и оферираните индивидуални единични цени. 
(3) В цената са включени всички разходи за изпълнение на предмета на настоящия договор. 
(4) Плащанията по настоящия договор се извършват в лева по банков път с платежно нареждане по сметка на ИЗПЪЛНИТЕЛЯ: 
Банка: ……………………….. БИК: ……………………………… 
IBAN: ………………………………………….. 
Титуляр на сметката: …………………………. 
(5) Плащането се извършва както следва: 
1. Авансово плащане (банков превод) в размер на 50% от прогнозната стойност на всяко отделно събитие (лагер), до 3 дни, преди датата на провеждане и след представяне на проформа-фактура от Изпълнителя;   
2. Окончателно плащане за всяко отделно събитие (лагер) след приспадане на авансовото плащане от реалния обем на предоставената услуга, калкулиран на база единичните цени, посочени в ценовата оферта, платим до 20 дни след датата на провеждане на събитието, подписване на приемно-предавателен протокол от двете страни, без забележки, и срещу надлежно издадена фактура от Изпълнителя.   
(6) Във фактурите по всички плащания, свързани с изпълнението на договора за възлагане, задължително трябва да е указано: Услугата се извършва по Проект №BGLD-3.002-005 „Един подход - много решения. Модел за Интегрирано Развитие (МИР) в град Самоков“, по програма „Местно развитие, намаляване на бедността и подобрено включване на уязвимите групи“, финансирана от Финансовия механизъм на Европейското икономическо пространство 2014-2021г.

III. СРОК, ГРАФИК И МЯСТО НА ИЗПЪЛНЕНИЕ 
Чл.3. (1) Настоящият договор влиза в сила от датата на подписването му и крайният срок за изпълнение на дейностите от договора е 30.11.2023 г. Отделните обучителни младежки лагери, предмет на договора, се провеждат според индикативния график за изпълнение на дейностите, след заявка от Възложителя. 
(2) В случай на непредвидени обстоятелства, независещи от страните, събитието, предмет на настоящия договор, може да бъде отложено във времето, като при изпълнението се запазват всички други  условия, при които е сключен договора. Промяната се удостоверява с писмено съгласие от двете страни, след като установилата невъзможността за провеждане на събитието страна по договора е уведомила писмено другата страна, по указания в настоящия договор ред по чл.6.
Чл.4. Мястото на изпълнение на услугите е област София. 

ІV. СПИСЪК НА ДОГОВОРНИТЕ ДОКУМЕНТИ
Чл.5. Настоящият договор включва като приложения: 
1. Техническа спецификация на поръчката (Приложение 1);
2. Офертата на ИЗПЪЛНИТЕЛЯ и всички приложения към нея (Приложение 2).
V. КОМУНИКАЦИИ 
Чл.6. (1) Всички комуникации и кореспонденция, свързани с настоящия договор, между ВЪЗЛОЖИТЕЛЯ и ИЗПЪЛНИТЕЛЯ трябва да съдържат наименованието и номера на договора и да се изпращат по пощата, електронна поща или с куриер, на адресите  посочени в настоящия договор. Кореспонденцията се изготвя на български език в два оригинала, един за ВЪЗЛОЖИТЕЛЯ и един за ИЗПЪЛНИТЕЛЯ. 
(2) За дата на уведомлението се смята:
-	датата на предаването – при лично предаване на съобщението;
-	датата на пощенското клеймо на обратната разписка – при изпращане по пощата;
-	дата на доставка, отбелязана върху куриерската разписка – при използването на куриерски услуги
-	датата на получаване – при изпращане по електронна поща.
(3) Лица за комуникация: 
- За ВЪЗЛОЖИТЕЛЯ: 
Адрес: 1309 София, България, ул. “Царибродска” 70, офис 5
Телефон: +359 2 851 81 08 ; +359 888 62 88 75
Лице/а за контакт: Силвия Василева 
 Електронна поща: s.vassileva@hesed.bg 
- За ИЗПЪЛНИТЕЛЯ: 
Адрес:
Телефон:
Лице/а за контакт:
Електронна поща:
(4) При промяна на адреса, съответната страна е длъжна да уведоми другата в 3 (три)дневен срок от промяната.

VI. ПРАВА И ЗАДЪЛЖЕНИЯ НА БЕНЕФИЦИЕНТА 
Чл.7. (1) Права на ВЪЗЛОЖИТЕЛЯ:
1. ВЪЗЛОЖИТЕЛЯТ има право да получи услугите в обхвата на договора при условията и сроковете описани в обявата и техническата спецификация, без отклонение от договореното и без недостатъци. 
2. ВЪЗЛОЖИТЕЛЯТ има право да оказва текущ контрол при изпълнението на договора. 
3. ВЪЗЛОЖИТЕЛЯТ има право да поиска допълнителна информация за местата и условията за настаняване при провеждане на лагерите. 
4. ВЪЗЛОЖИТЕЛЯТ има право да обсъжда и предложени на ИЗПЪЛНИТЕЛЯ варианти на места, изхранването и детайли от логистиката на лагерите. 
5. ВЪЗЛОЖИТЕЛЯ избира вариант за настаняване в срок до 3 работни дни от датата на получаване на предложението от ИЗПЪЛНИТЕЛЯ.
6. ВЪЗЛОЖИТЕЛЯТ не носи отговорност за наранявания или вреди, нанесени на служителите или имуществото на ИЗПЪЛНИТЕЛЯ по време на изпълнение на предмета на настоящия договор или като последица от него. 
7. ВЪЗЛОЖИТЕЛЯТ не дължи обезщетения или допълнителни плащания извън предвидените по раздел ІІ от настоящият договор. 
8. ВЪЗЛОЖИТЕЛЯТ не носи отговорност, произтичащата от искове или жалби вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение на правата на трето лице. 
(2) Задължения на ВЪЗЛОЖИТЕЛЯ:
1. ВЪЗЛОЖИТЕЛЯТ се задължава да изготвя заявка към ИЗПЪЛНИТЕЛЯ с начална и крайна дата за провеждане на лагера, приблизителен общ брой на участниците, необходимия превоз според броя на участниците, вид на стаите за настаняване, необходимите зали за работа, брой на участниците включени в т.нар. „Соц. програма“.
2. ВЪЗЛОЖИТЕЛЯТ се задължава да заплати цената на договора по реда и при условията на раздел ІІ, след приемане на изпълнението по надлежния ред. 
3. ВЪЗЛОЖИТЕЛЯТ се задължава да оказва пълно съдействие на ИЗПЪЛНИТЕЛЯ, за организиране на услугите. 
VII. ПРАВА И ЗАДЪЛЖЕНИЯ НА ИЗПЪЛНИТЕЛЯ 
Чл.8. (1) Права на ИЗПЪЛНИТЕЛЯ:
1. ИЗПЪЛНИТЕЛЯТ има право да получи договореното възнаграждение по реда и при условията на настоящия договор. 
2. ИЗПЪЛНИТЕЛЯТ има право да иска и да получи пълното съдействие на ВЪЗЛОЖИТЕЛЯ за организиране  на услугите. 
(2) Задължения на ИЗПЪЛНИТЕЛЯ:
1. ИЗПЪЛНИТЕЛЯТ се задължава да предостави качествено и в срок логистична подкрепа и осигуряване на свързани услуги при организиране на младежки лагери добросъвестно, професионално и в срок, в съответствие със своята оферта и посочените в документацията за провеждане на процедурата изисквания, Закона за туризма, действащото национално законодателство и приложимите стандарти. 
2. ИЗПЪЛНИТЕЛЯТ се задължава да предостави услугите – предмет на настоящия договор съгласно обявените изисквания на ВЪЗЛОЖИТЕЛЯ и собствената си оферта. 
3. ИЗПЪЛНИТЕЛЯТ, при получаване на заявката представя отговор в срок до 3 работни дни по електронна поща, в който представя минимум два варианти за настаняване и изхранване съобразени с изискванията на ВЪЗЛОЖИТЕЛЯ.
4. ИЗПЪЛНИТЕЛЯТ поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор. 
5. ИЗПЪЛНИТЕЛЯТ изпълнява договора с грижата на добър търговец, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор. 
6. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ всички лицензи на подизпълнители на услугите по настоящия договор, удостоверяващи правото за извършване на съответната услуга, спрямо нормативната уредба на Република България.
7. ИЗПЪЛНИТЕЛЯТ се задължава при изпълнение на дейностите да се ръководи от указанията на ВЪЗЛОЖИТЕЛЯ, давани в писмен вид.
8. ИЗПЪЛНИТЕЛЯТ се задължава своевременно да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от указания от страна на ВЪЗЛОЖИТЕЛЯ.
VІІІ. ПРИЕМАНЕ НА УСЛУГИТЕ
Чл.9. Предоставените услуги в рамките на договора ще се приемат с подписване от двете страни на приемо-предавателен протокол, без забележки, към който присъстват и лицензи на всички подизпълнители, доказващи правото за извършване на услугата ( ако се изисква такъв).
ІX. ПРЕКРАТЯВАНЕ НА ДОГОВОРА 
Чл.10. (1) Настоящият договор се прекратява: 
1. с неговото изпълнение; 
2. по взаимно съгласие между страните, изразено в писмена форма, като страните не си дължат неустойки. 
3. при настъпване на обективна невъзможност за изпълнение на възложената работа; 
4. с едностранно 14-дневно изявление на изправната страна при неизпълнение на задълженията, предвидени в договора до неизправната страна. В този случай се отправя писмено предизвестие до неизправната страна, с което се предоставя допълнителен срок за изпълнение не по-дълъг от 10 (десет) работни дни, считано от датата на предизвестието. 
(2) При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

X.  ИЗВЪНРЕДНИ ОБСТОЯТЕЛСТВА
Чл.11	Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.
Чл.12	Ако страната, която е следвало да изпълни свое задължение по договора е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.
Чл.13	“Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора, което не може да бъде избегнато.
Чл.14	Страната, засегната от непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При не уведомяване се дължи обезщетение за настъпилите от това вреди.
Чл.15	Докато трае непреодолимата сила, изпълнението на задълженията и свързаните с тях насрещни задължения се спира. Установяването на настъпването на „непреодолима сила“, препятстваща изпълнението на задълженията на страните по този договор, се установява посредством уведомяване на БТПП и снабдяване със съответния документ, издаден от БТПП, който се представя незабавно на другата страна.
Чл.16	Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостига на парични средства на ИЗПЪЛНИТЕЛЯ.
[bookmark: _Hlk110119596]XI. ПРИЛОЖИМО ЗАКОНОДАТЕЛСТВО 
Чл.17 За всички неуредени въпроси в настоящия договор ще се прилага разпоредбите на действащото българско законодателство (Търговския закон и на Закона за задълженията и договорите, Закон за туризма и други) 
Чл.18	Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между страните чрез преговори, а при не постигане на съгласие – спорът ще се отнася за решаване от компетентния български съд. 
XII. ЗАКЛЮЧИТЕЛНИ РАЗПОРЕДБИ 
Чл. 19 Нито една от страните няма право да прехвърля правата и задълженията, произтичащи от този договор.
Чл.20	Договорът може да бъде изменян или допълван чрез анекси по взаимно съгласие на страните, изразено писмено.
Защита на лични данни
В качеството си на администратор на лични данни, ИЗПЪЛНИТЕЛЯТ декларира, че е привел политиката си за защита на личните данни в съответствие с Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица, във връзка с обработването на лични данни, както и свободното движение на такива данни. 
Настоящият договор се сключи в два еднообразни екземпляра - по един за всяка от страните по него.
При съставянето на настоящия договор се представиха следните документи, които са неразделна негова част:
1. Приложение №1 – Техническа спецификация на поръчката 
2. Приложение №2 – Оферта Вх.№ ............................................ .  

ВЪЗЛОЖИТЕЛ: ........................... 			ИЗПЪЛНИТЕЛ:.............................. 
Законен представител : 					Законен представител:
5
Проект №BGLD-3.002-005 „Един подход - много решения. Модел за Интегрирано Развитие (МИР) в град Самоков“, по програма „Местно развитие, намаляване на бедността и подобрено включване на уязвимите групи“, финансирана от Финансовия механизъм на Европейското икономическо пространство 2014-2021г.

